มีอะไรกับแฟนเมื่อวันที่12 ธค.62ค่ะ ซึ่งเป็นวันที่ประจำเดือนมาพอดี มีอะไรกับแฟนหลั่งในค่ะไม่ได้ป้องกันไม่เคยกินยาคุมด้วยค่ะ อยากทราบว่า มีเพศสัมพันธ์ระหว่างมีประจำเดือนสามารถท้องได้ไหม แต่หลังจากที่มีอะไรกันวันถัดไปประจำเดือนมาน้อยมากค่ะ จนมาวันที่14 มันก็หายไปค่ะ ปกติจะมา5วันค่ะ แต่เป็นคนที่ประจำเดือนมาไม่ปกติอยู่ด้วยค่ะ คือบางครั้งก็มีต้นเดือน บางครั้งก็เลยต้นเดือนมาอาทิตย์นึงค่ะ เลือดสีออกจางๆ ค่ะ แต่ปกติมีอะไรกับแฟนบ่อยมากๆค่ะเคยมีอะไรกันก่อนวันที่12 คือช่วงวันที่8ค่ะ อยากทราบว่า สามารถท้องได้ไหม แล้ววันไข่ตกวันไหนคะคือยัง งง อยู่เลยค่ะเพราะประจำเดือนมันหายไป รบกวนตอบด้วยนะคะ ขอบค่ะ
สวัสดีค่ะ หากเลือดที่ออกในวันที่ 12 ธ.ค. เป็นเลือดประจำเดือน การมีเพศสัมพันธ์ในวันที่มีประจำเดือนมาวันแรก โอกาสที่จะตั้งครรภ์ถือว่าไม่มีค่ะทั้งนี้ หากเลือดออกมาปริมาณน้อยมาก และออกเพียง 2 วันก็อาจไม่ใช่เลือดประจำเดือนก็ได้ เช่น อาจเป็นเลือดออกช่วงไข่ตก เลือดออกจากการมีมดลูกอักเสบ ผลข้างเคียงจากการใช้ยาฮอร์โมนต่างๆ เป็นต้นดังนั้น หากไม่มั่นใจว่าเป็นประจำเดือนหรือไม่ ก็อาจลองตรวจหาการตั้งครรภ์ดูค่ะ โดยควรตรวจหลังจากที่มีเพศสัมพันธ์ไปแล้วประมาณ 2 สัปดาห์ หรือประมาณวันที่ 26 ธ.ค.ค่ะ ทั้งนี้ หากตรวจไม่พบการตั้งครรภ์ เลือดที่ออกมา ก็อาจเป็นประจำเดือนก็ได้ ซึ่งการที่เลือดออกมาน้อยกว่าปกติ อาจเกิดจากสาเหตุ เช่น มีความเครียด ทำงานหนัก พักผ่อนน้อย ออกกำลังกายมากไป มีน้ำหนักลด มีภาวะโลหิตจาง เป็นต้น